Jórmundur Kristinsson ( 25 ) og Arnar Már Þorsteinsson ( 36 ) þurfa að ákveða stóra daginn : Farþegaskipið Titanic og örlög þess , en skipið fórst með 1.500 farþega innanborðs í jómfrúarferð sinni 15. apríl 1912 , hefur verið tilefni fjölda bóka , kvikmynda og sjónvarpsþátta , enda er um að ræða eitt þekktasta og mannskæðasta sjóslys allra tíma . Jórmundur , eða Jóri eins og hann er alltaf kallaður , er sennilega mesti aðdáandi Titanic á Íslandi og þó víðar væri leitað . Nýlega fór hann ásamt unnusta sínum , Arnari Má , í helgarferð á slóðir Titanic í Belfast á Írlandi og væntanlega mun sú ferð ekki draga úr áhuga Jóra á Titanic þar sem þeir trúlofuðu sig þar 29. maí , á 25 ára afmæli Jóra . Því liggur fyrir að finna hinn fullkomna dag fyrir brúðkaup , en fyrst þurfa þeir að pakka búslóðinni og flytja heim til foreldra Jóra . No. 1 fan „ Þetta byrjaði þegar myndin kom fyrst út en þá var ég 7 ára , “ segir Jóri , aðspurður um þennan gríðarlega áhuga sem hann hefur á Titanic . „ Og hún er þrír klukkutímar ! “ NÁMSBÓKIN : „ Sögubókarfærsla sem ég skrifaði 7 ára í öðrum bekk þegar Titanic-geðveikin byrjaði . “ Minjagripir „ Pabbi og mamma fóru síðan að koma með eitt og annað handa mér tengt Titanic þegar þau voru að koma heim frá útlöndum , “ segir Jóri . Safn minjagripa tengt Titanic í eigu Jóra hefur stækkað og stækkað með árunum og líklega gæti hann stofnað lítið safn sjálfur og boðið ferðamönnum og Íslendingum í heimsókn . „ Þetta er eiginlega eina sem ég er með , það sem ég keypti úti núna , “ segir Jóri á meðan hann safnar gripum á eldhúsborðið heima hjá þeim Arnari . Restin er í kössum , enda eru þeir að flytja fljótlega . Jóri er fæddur og uppalinn í Grindavík og vinnur sem nuddari í Bláa lóninu en Arnar Már vinnur í málningardeild Húsasmiðjunnar . Þeir hafa verið saman í rúm 2 ár og kynni þeirra tengjast líka Titanic þar sem þeir kynntust 15. apríl 2014 . Þeir eru yfir sig ástfangnir og Jóri hefur náð að sannfæra Arnar Má um að flytja til Grindavíkur í kjallaraíbúð hjá foreldrum Jóra . SAFNIÐ : Hér má sjá hluta af öllum þeim minjagripum Jóra sem eru tengdir Titanic . Unnustinn þolinmóðurArnar Már er ekki sami dellukallinn þegar kemur að Titanic , þó að hann brosi góðlátlega að áhuga og ástríðu Jóra á áhugamáli sínu : „ Vertu bara einn þarna í geðveikinni , “ segir hann hlæjandi þegar ljósmyndarinn biður Jóra um að stilla sér upp við pússluspilið sem hann er búinn að innramma . „ Ég safna frekar bókum , “ segir Arnar Már . Báðir segja að þeir hafi þurft að bíta aðeins á jaxlinn og fækka hlutum í búslóðinni , enda leyfir tilvonandi kjallaraíbúð ekki endalaust magn af dóti . FYRSTU KYNNI : Kynntust á 102 ára afmæli Titanic . BELFAST-SAFNIÐ : Aðdáandi númer eitt spenntur að kynna sér safnið . ÁSTFANGNIR Í ÚTLÖNDUM . Það er frábært þegar sá sem maður elskar sýnir áhugamáli manns skilning . „ JÁ “ : Arnar Már bauð Jóra út að borða hér og spurningin var borin upp undir þessari veglegu og flottu ljósakrónu . Titanic tattooJóri safnar ekki bara minjagripum tengdum Titanic , hann er einnig búinn að merkja sig áhugamálinu , varanlega , með húðflúri á brjóstinu sem hann er alveg óhræddur við að sýna hverjum sem vera vill . „ Ég og Ingunn , vinkona mín , ætluðum að fara út á 100 ára afmæli Titanic árið 2012 , vorum búin að borga staðfestingargjald og allt , “ segir Jóri . Ekkert varð þó af ferðinni enda bæði í menntaskóla og fjárhagurinn leyfði því ekki alveg ferð upp á rúma milljón á mann . Jóri fékk sér því húðflúr í staðinn . „ Ég var svo búinn að panta mér tíma í „ sleeve “ núna og taka mér mánuð í sumarfrí þar sem hlúðflúrið má ekki blotna og ég get því ekki verið í vinnunni meðan það er að jafna sig , en flúrarinn treysti sér ekki í verkið . Þannig að við erum bara báðir í sumarfríi núna að „ chilla “ , “ segir Jóri . Arnar Már segir að sumarfríið verði örugglega vel nýtt í að aðstoða tengdó við að flytja og græja nýja húsið og íbúðina handa þeim . HÚÐFLÚRIÐ : Flúrið vekur jafnan mikla athygli . SPRELLA SAMAN : Strákarnir eru sætir og sælir saman .